Elmo Henriksson

Elmo Henriksson (s. 10. maaliskuuta 2003) on suomalainen jalkapalloilija, pelipaikaltaan maalivahti. Hän edustaa IFK Mariehamnia, jossa hän on lainalla Helsingin Jalkapalloklubista.

Henriksson siirtyi Kyrkslätt IF:stä Helsingin Jalkapalloklubiin kaudeksi 2016. Hän pelasi ensimmäisen miesten sarjaottelunsa 3. marraskuuta 2020, kun HJK:n kakkosjoukkue Klubi 04 voitti Tampereen Ilveksen kakkosjoukkueen vierasottelussa 3–0. Henriksson teki kauden 2020 jälkeen HJK:n kanssa kolmevuotisen sopimuksen.

Kaudella 2021 Henriksson pelasi Klubi 04:ssä 25 Ykkösen ottelua. Klubi 04 putosi kauden päätteeksi Ykkösestä. Kaudeksi 2022 HJK lainasi Henrikssonin Veikkausliigaan IFK Mariehamniin. Hän pelasi ensimmäisen pääsarjaottelunsa 2. huhtikuuta 2022, kun IFK Mariehamn pelasi kotonaan maalittoman tasapelin FC Lahtea vastaan. Henriksson pelasi kauden aikana 18 liigaottelua. Kauden 2022 jälkeen Henriksson teki HJK:n kanssa kauden 2024 loppuun asti ulottuvan jatkosopimuksen. Samalla lainasopimusta IFK Mariehamnin kanssa jatkettiin kauden 2023 loppuun asti.

Henriksson valittiin mukaan Suomen A-maajoukkueen tammikuussa 2023 Portugalissa Ruotsia ja Viroa vastaan pelaamiin harjoitusotteluihin.

Lähteet 

Suomalaiset jalkapallomaalivahdit
Vuonna 2003 syntyneet
Elävät henkilöt